
PRÆS.  ANTHON  H.  LUNDS  BEGRAVELSE. 

Præsident  Lund,  som  afgik  ved  Døden  den  2.  Marts,  be- 
gravedes Søndag  den  6.  Marts.  Om  Eftermiddagen  Kl.  2  af- 
holdtes i  den  Anledning  en  særlig  Højtidelighed  i  det  store 
Tabernakel,  som  længe  før  dette  Tidspunkt  var  fyldt  til  sidste 
Plads  af  Venner  og  Slægtninge.  Antallet  paa  de  Tilstede- 
værende menes  at  have  været  over  12.000  Personer. 

Præsident  Heber  J.  Grant  præsiderede  og  var  tillige  en  af 
Talerne,  medens  Koret  blev  dirigeret  af  Professor  B.  Cecil  Ga- 
tes. Paa  Talernes  Platform  opholdt  sig  Kirkens  Generalauto- 
riteter. Orgelmusiken  udfortes  af  Professor  John  J.  Mclellan. 
Foruden  Kirkens  Præsident  var  der  otte  andre  Talere:  Præs. 
Charles  W.  Penrose,  Præs.  Biskop  Charles  W.  Nibley,  Æld- 
sterne  Orson  F.  Whitney,  James  E.  Talmadge,  Joseph  Fiel- 
ding  Smith,  John  A.  Widtsoe,  B.  H.  Roberts  og  Nephi  L.  Mor- 
ris. Aabningsbønnen  forrettedes  af  Præs.  Lewis  Anderson,  en 
af  den  Afdødes  ældste  Venner,  og  Biskop  Tingey  udtalte  Vel- 
signelsen. 

Kisten,  der  stod  foran  Talerstolen,  var  prydet  med  et  Væld 
af  dejlige  Blomster.  Umiddelbart  bagved   denne  sad  Slægt- 

ninge  og  nære  Venner  af  Anthon  H.  Lund,  Embedsmænd  fra 
Statens  Universitet  og  Snow  Akademiet,  Byens,  Kommunens 
og  Statens  Embedsmænd,  Repræsentanter  for  Z.  C.  M.  I.  og 
forskellige  Bank-,  Handels-  og  Forsikringsvirksomheder;  des- 
uden Tempelarbejderne  og  Funktionærerne  fra  Kirkehisto- 
rikerens Kontor,  Genealogisk  Selskab  og  Kirkekontorerne. 

Den  gribende  Højtidelighed  begyndte  med  et  Orgelprælu- 
dium af  Professor  Mclellan,  hvorefter  Tabernakelkoret  sang: 
»O,  sig  hvad  er  Sandhed«  og  »O,  min  Fader«. 

Ældste  Morris  var  den  forste  Taler.  Han  dvælede  særlig 
ved  Præs.  Lunds  blide  og  venlige  Karakter  og  hans  altid  dybt 
følte  og  mente  Ord,  der  derfor  havde  mere  Vægt,  end  hvad 
mange  andre  sagde.  Næste  Taler  var  Ældste  John  A.  Widtsoe, 
Præsidenten  for  Statsuniversitetet.  Han  talte  om  Afdødes  store 
Indflydelse  paa  Undervisningsaffærerne  i  Utah.  Broder  Lund 
var  en  belæst  Mand,  der  i  sin  tidlige  Ungdom  havde  lagt 
Grunden  til  en  god  Uddannelse,  der  siden  havde  afspejlet  sig 
i  alle  hans  Handlinger.  Præs.  Lund  var  en  sjælden  Mand  — 
enestaaende  i  et  Slægtled. 

Derefter  talte  Biskop  Nibley  om,  hvor  afholdt  Broder  Lund 
var.  Han  var  elsket  af  alle  og  havde  ikke  en  Uven  i  hele  Ver- 
den, han  var  en  god  og  en  elskelig  Personlighed.  Han  var  en 
Mand. 

Efter  en  Violinsolo,  udfort  af  Professor  Wejhe,  talte  Ældste 
Brigham  H.  Roberts  og  berørte  særlig  Afdødes  Sandhedskær- 
lighed, aabne  og  rene  Sind.  Ældste  Joseph  Fielding  Smith  var 
den  næste  Taler  og  hentydede  til  Præs.  Lunds  store  Arbejde  i 
Templet  for  de  Døde. 

Ældste  James  E.  Talmadge  havde  været  en  af  Anthon  H. 
Lunds  mest  intime  Venner  og  kunde  som  saadan  bevidne 
hans  høje  og  retskafne  Karakter,  hans  noble  Tankegang,  hans 
ædle  Hjerte,  medens  Ældste  Orson  F.  Whitney,  der  var  den 
syvende  Taler,  betegnede  Præs.  Lund  som  en  typisk  Sidste 
Dages  Hellig.  Professor  Mclellan  spillede  »Nærmere  Gud  til 
Dig«,  hvorefter  Præs.  Charles  W.  Penrose  talte  om  Afdødes 
store  Godhed.  Den  Fattige  saavel  som  den  Rige  kunde  gaa  til 

PRÆS.  ANTHON   H.  LUNDS  BEGRAVELSE. 
(Tabernaklets  Indre.) 


ham  og  faa  Vejledning,  thi  der  var  ingen  Personsanseelse  hos 
ham.  Han  var  i  Sandhed  en  Guds  Tjener. 

Den  sidste  Taler  var  Kirkens  Præsident,  Heber  J.  Grant, 
der  bl.  a.  omtalte,  at  da  Broder  Lund  blev  valgt  til  Apostel, 
havde  samtlige  Raadets  Medlemmer,  uden  at  raadfore  sig  med 
hinanden,  alle  skrevet  hans  Navn.  Alle  Herrens  rigeste  Vel- 
signelser tilhørte  denne  elskelige  Broder. 

Vi  kan  ikke  nævne  alle,  der  repræsenteredes  ved  Deputa- 
tioner eller  blot  en  Blomsterhilsen,  men  kun  anføre:  Universi- 
tetet, Hjælpeforeningerne,  Søndagsskolerne,  Religionsklas- 
serne,  Det  danske  Selskab,  Utah  Sparekasser,  Snow  Akade- 
miet, Nationalbanken  og  Frelsens  Hær. 

GUD  ER  ET  PERSONLIGT  VÆSEN   OG 
MENNESKET  KAN  LÆRE  HAM  AT  KENDE. 

Tale  holdt  i  Tabernaklet  i  Salt  Lake  City  Søndag  den  22.  August 
1920  af  Apostel  James  E.  Talmage. 

Mine  Brodre,  Søstre  og  Venner,  jeg  hilser  Eder  som  Med- 
tilbedere  i  denne  højtidelige  Time.  Dersom  vi  er  kommen 
hid  for  at  tilbede,  er  det  godt,  at  vi  overvejer  hvem,  vi  tilbeder 
og  hvorfor,  saa  at  vor  Tilbedelse  kan  være  forstandig  og  af 
Hjertet.  For  at  tilbede  i  Gerning  og  ikke  blot  i  Formen,  maa 
vi  tilegne  os,  og  det  fuldstændigt,  hvor  ufuldkomment  det  end 
kan  være,  en  Opfattelse  af  ham,  som  vi  priser,  og  som  vi  nær- 
mer os  tilbedende. 

Det  er  kun  en  Formsag  at  sige,  at  Mennesket  er  en  Skab- 
ning med  Begrænsning.  Vi  véd  det  alle.  Og  det  er  ligeledes 
en  Gentagelse  af,  hvad  vi  saa  ofte  har  hørt  sige  som  Modsæt- 
ning, at  Gud  er  alvidende,  almægtig  og  allestedsnærværende. 
Vi  véd,  at  Mennesket  er  dødeligt  og  begrænset  af  Livets  korte 
Varighed  og  af  Livet  selv.  Kort  sagt,  vi  er  kommet  til  den 
Slutning,  at  Mennesket  er  endeligt  og  Gud  uendelig.  Og  idet 
vi  anerkender  disse  Kendsgerninger  som  Sandhed,  der  ikke 
behøver  nogen  Paavisning,  bringes  vi  alligevel  ikke  til  at 
drage  den  Slutning  heraf,  at  det  begrænsede  og  dødelige  Men- 
neske ikke  kan  lære  af  den  ubegrænsede  og  uendelige  Gud- 
dom, endskønt  denne  højst  ulogiske  Følgeslutning  har  beher- 
sket Menneskers  Sind  i  Aarhundreder. 

Vi  kan  lære  af  Gud,  og  ved  at  følge  den  lige  og  snævre  Sti, 
han  har  vist  os,  kan  vi  ogsaa  komme  til  at  lære  Gud  at  kende. 
Der  er  stor  Forskel  paa  at  have  et  vist  overfladisk  Kendskab 
til  dette  eller  hint,  og  at  kende  dette  eller  hint.  Alle  kender  vi 
noget  til  Musik.  Jeg  siger  alle,  thi  jeg  tror  ikke,  at  der  er  nogen 
her  til  Stede,  som  ikke  med  Nydelse  fulgte  de  prægtige  vokale 
og  instrumentale  Harmonier,  vi  har  lyttet  til  paa  denne  Efter- 
middag; og  dog  er  kun  faa  af  os  Musikere,  kun  faa  af  os  har 
et  virkeligt  indgaaende  Kendskab  til  Musik.  Vi  nyder  alle  Sy- 

net  af  et  smukt  Maleri,  fryder  os  over  Kunstnerens  Dygtig- 
hed, glæder  os  over  Landskabet  eller  Portrættet;  og  dog  ken- 
der ikke  vi,  men  kun  Kunstneren  fuldstændig  denne  Kunstart; 
og  hans  Kunsts  Aand  hviler  over  ham  og  inspirerer  ham,  ikke 
alene  til  at  tale  om  den,  men  til  at  prøve  paa  at  overtale  andre 
til  at  forstaa  hans  Kunst.  Han  søger  efter  Midler  til  at  ud- 
trykke sin  Sjæls  Følelser,  Sindsbevægelser  og  Stemninger  paa 
Lærredet,  i  Marmoret  eller  ved  et  af  de  mange  andre  Midler, 
ved  hvilket  Sjælen  i  Kunsten  finder  Udtryk. 

Ja,  vi  kan  lære  Gud  at  kende.  Hvorledes  skulde  vi  ellers 
fortolke  vor  Herre  Jesu  Kristi  Ord  i  den  prægtige,  højpræste- 
lige Bon,  han  bad  den  Nat,  da  han  blev  forraadt,  anraabende 
Faderen  om  at  tage  dem  i  sin  Varetægt,  der  havde  fulgt  Søn- 
nen, sigende: 

»Dette  er  det  evige  Liv,  at  de  maa  kende  Dig,  den  eneste 
sande  Gud,  og  Jesus  Kristus,  som  Du  har  sendt.« 

En  Kundskab  om  Gud  blev  givet  til  Menneskeslægten  fra 
Begyndelsen.  Mennesket  blev  ikke  født  i  Kodet  uden  den  Vi- 
den. Adam,  Slægtens  Patriark,  talte  med  Gud  baade  før  og 
efter  sin  Uddrivelse  af  Paradiset,  og  dersom  Guddommens 
Stemme  fra  den  Tid  af  havde  været  tavs  i  mange  Slægtled, 
vilde  Kundskaben  om  Gud  være  udslettet  blandt  Menneskene; 
men  Adam  levede  saa  længe,  at  han  saa  mange  Generationer 
af  sine  Efterkommere  vokse  op  og  ældes,  og  uden  Tvivl  lærte 
de  af  deres  patriarkalske  Fader  hans  personlige  Kendskab 
til  Gud  og  Forbindelsen  med  ham.  Noah,  som  oplevede 
mange  Aar  af  sin  Fader  Lamechs  Levetid,  maa  have  lært  af 
sin  Fader,  at  Gud  havde  aabenbaret  sig  for  tidligere  Profeter, 
og  Lamech  maa  have  hørt  det  af  Adams  Mund,  for  de  levede 
samtidigt  i  henved  to  Aarhundrede. 

Og  saaledes  bragtes  en  Kundskab  om  Gud,  grundet  paa  di- 
rekte Forbindelse,  gennem  Adspredelsen.  Yderligere  havde 
Gud  aabenbaret  sig  for  Noah  paa  en  særlig  Maade,  ligesom 
han  senere  gjorde  det  for  andre,  særlig  for  Abraham,  Isak  og 
Jakob,  med  hvem  Gud  havde  en  saa  direkte  Forbindelse,  at 

han  fra  den  Tid  og  indtil  i  Dag  kaldes  Abrahams,  Isaks  og 
Jakobs  Gud. 

Ligeledes  aabenbarede  han  sig  for  Moses,  om  hvem  vi  bl.  a. 
læser,  at  han  saa  Gud  »Ansigt  til  Ansigt«,  og  at  han  »talte  med 
ham«,  og  at  »Guds  Herlighed  var  over  Moses,  saa  at  han  kunde 
udholde  Guds  Nærværelse«. 

Men,  siger  en,  vi  læser  ogsaa,  at  intet  Menneske  nogensinde 
har  set  Gud.  Mennesket,  med  dets  dødelige  Øjne  og  Legeme, 
kan  ikke  se  paa  Gud  eller  paa  noget  andet  end  jordiske  Ting. 
Dog  giver  Moses  Forklaringen,  idet  vi  læser,  at  da  Guds  Her- 
lighed ikke  længere  hvilede  paa  Moses,  og  Moses  var  overladt 
til  sig  selv,  faldt  han  til  Jorden,  og  det  varede  mange  Timer, 
for  han  genvandt  sin  naturlige,  menneskelige  Styrke;  da  sagde 
han  til  sig  selv,  at  nu  vidste  han,  at  Mennesket  intet  var,  hvil- 
ket han  aldrig  før  havde  tænkt;  men  nu  havde  hans  Øjne,  ikke 
de  legemlige,  men  de  aandelige  Øjne,  skuet  Herren. 

Jeg  véd,  at  mange  har  gjort  det  til  en  Regel  at  erklære 
Videnskaben  og  dens  Resultater  for  ugudelige  og  endog  gud- 
løse. Intet  kan  være  fjernere  fra  Sandheden,  skønt  der  er 
mange,  som  tror,  at  de  sekundære  Virkninger,  hvorigennem 
Gud  arbejder,  er  Gud  selv.  —  Det  er  at  forveksle  Statuen  med 
Billedhuggeren,  det  malede  Lærred  med  Maleren,  det  fuld- 
endte Tempel  med  Bygmesteren. 

Det  blev  nodvendigt,  efter  at  Menneskeslægten  havde  fam- 
let i  Mørke  saa  længe  paa  Grund  af  dens  Uvillighed  til  at 
modtage  Lyset,  at  der  skulde  foregaa  en  Fornyelse  gennem  en 
ny  Tilkendegivelse  fra  Himlene,  og  at  Menneskene  skulde  gen- 
gives en  personlig  Kundskab  om  Gud.  For  hundrede  Aar  siden, 
i  det  tidlige  Foraar,  blev  denne  Fornyelse  gjort  ved  Profeten 
Joseph  Smith,  som  i  al  Ydmyghed  var  kommet  for  at  bede  Gud 
om  Lys  i  Mørket.  For  ham  aabenbarede  sig  ikke  alene  Kristus, 
Forsoneren,  men  den  evige  Fader,  der  var  ved  hans  Side, 
pegende  paa  Sønnen  og  sagde:  »Dette  er  min  elskede  Son, 
hør  ham.« 

I  Aaret  1830,  efter  denne  herlige  Aabenbarelse  af  den  evige 

Fader  og  Sønnen,  Jesus  Kristus,  var  der  i  det  mindste  eet  Væ- 
sen paa  Jorden,  som  vidste,  at  Kristus  var  efter  den  evige  Fa- 
ders Billede,  og  at  Mennesket  var  skabt  i  dette  samme  Billede. 
Saadan  blev  det  da  kundgjort  for  Menneskene,  at  Gud  er  en 
Personlighed,  een  herlig  og  fuldkommengjort  Personlighed, 
een  hvis  Visdom  er  saa  langt  over  Menneskenes  tillærte  Viden, 
at  han  synes  at  være  uefterlignelig,  og  dog  een,  efter  hvem  vi 
er  blevet  dannet,  og  hvis  Børn  vi  er. 

Vi  er  Sønner  og  Døtre  af  den  levende  Gud. 

Herren  har  sørget  for  en  bestemt  Bane,  ad  hvilken  vi  kan 
skride  fremad  i  dette  Liv,  hvis  vi  vil,  ved  Lydighed  mod  Evan- 
geliets Love  og  Ordinancer;  og  dersom  vi  virkelig  viser  denne 
Lydighed,  skal  vi  vedblive  at  gaa  fremad  ogsaa  hinsides  Gra- 
ven, ja,  der  skal  ingen  Ende  være  paa  vor  Fremgang.  Menne- 
sket er  en  Gud  i  sin  Verden,  og  det  kan  opnaa  Guddomsrang 
gennem  Lydighed  mod  Evangeliets  Love  og  Ordinancer,  som 
det  er  forudbestemt,  ikke  ved  Menneskets  Visdom,  men  ved 
Ophavet  til  Frelsens  store  Plan,  Gud  den  evige  Fader,  gennem 
hans  Søn,  Jesus  Kristus. 

Tilbage  til  Gud!  Den  jævne,  den  enkle,  den  sunde  Sandhed 
ligger  for  os  og  bekendtgøres  i  vor  Tid  for  Verden  af  Jesu 
Kristi  Kirke  af  Sidste  Dages  Hellige. 


VERDENS  LYS. 

Naar  vi  kaster  et  Blik  tilbage  over  Menneskehedens  Hi- 
storie, ser  vi,  at  Kristus  er  det  store  Verdens  Lys,  der  skinner 
gennem  alle  Tidsaldre.  Imidlertid  var  der  forud  for  Kristi 
jordiske  Mission  mange  Mennesker,  der  levede  og  virkede  for 
Sandhedens  og  Kundskabens  Sag  og  gjorde,  omend  i  mindre 
Maalestok  end  Frelseren,  et  stort  og  ophøjet  Arbejde  for 
Fremskridt  og  Oplysning  om  Tingene,  som  de  er,  og  der  var 
ogsaa  dem,  der  fulgte  efter  Kristus  og  ligesom  han  gav  et 
følgeværdigt  Eksempel. 

Verdenshistorien  fortæller  os,  at  naar  et  Folk  formedelst 
en  eller  flere  store  Førere  er  naaet  til  Toppunktet  af  Kultur, 
synker  det,  som  Folge  af  en  almindelig  Reaktion,  tilbage  til 
fordums  Svagheder,  indtil  en  ny  stor  Aand  atter  løfter  det  op 
og  lader  sit  Lys  skinne. 

Moses  var  en  saadan  Aand,  en  stor  Lovgiver  og  Fører  for 
Israel.  Han  levede  midt  i  det  andet  Aartusind  f.  Kr.,  og  hans 
store  Lovværk  blev  et  Træ,  der  overskyggede  Jorden  og  endnu 
i  Dag  betragtes  med  Beundring  af  Læg  og  Lærd.  Moses,  der 
var  i  Besiddelse  af  den  Tids  højeste  Kundskab  og  Dannelse, 
var  det  Menneske,  Herren  aabenbarede  de  Lovbud,  der  er 
Grundlaget  for  hele  den  moderne  Retspleje  i  hele  Verden,  og 
han  blev  den,  Gud  udvalgte  til  at  føre  de  tolv  Israels  Stammer 
til  det  forjættede  Land,  medens  han  selv  ikke  fik  Tilladelse  til 
at  gaa  derind,  men  kun  fik  Lov  til  at  kaste  et  Blik  udover  det 
forjættede  Land  fra  Nebo  Bjerg  paa  Pisgas  Top.  Dog,  som 
Skriften  beretter,  der  opstod  ikke  en  Profet  ydermere  i  Israel, 
lig  Moses,  hvem  Herren  kendte  Ansigt  til  Ansigt.  Lovgiveren 
Moses  staar  for  Efterverdenen  som  den  hojeste  Repræsentant 
for  den  ældste  og  ædleste  Kultur,  Verden  kender. 

Josva,  Nuns  Søn,  blev  Moses's  Efterfolger  og  førte  Israel 
ind  i  Kanaaens  Land,  og  efter  at  han  først  havde  ladet  op- 
tegne dets  fuldstændige  Geografi,  delte  han  det  mellem  Stam- 
merne. Han  byggede  et  Alter  paa  Ebals  Bjerg  og  skrev  Loven 
derpaa.  Josva  var  det  bedste  Eksempel  paa  en  stor  Hærforer 
og  en  retfærdig  Dommer,  og  det  kan  med  Sandhed  siges  om 
ham,  at  han  var  det  andet,  store  Lys  i  Verden  efter  Moses. 

Blandt  de  andre  Oldtidens  Stormænd  staar  den  vise  og 
fredsæle  Konge  Salomon.  Betegnende  for  ham  er  hans  Ord- 
sprog: »Den  Langmodige  er  bedre  end  den  Vældige,  og  den, 
som  behersker  sig  selv,  er  storre  end  den,  der  indtager  en 
Stad«,  og  »Den  Forstandiges  Hjerte  køber  sig  Kundskab,  og 
de  Vises  Øre  søger  efter  Kundskab«.  I  sin  Regeringstid  med- 
delte han  Folket  et  stort  Fond  af  lodig  Kultur  og  opførte  det 

berømmelige  Tempel  for  Herren,  i  hvilket  Kunst  og  Haand- 
værk  naaede  en  imponerende  Fuldkommenhed. 

I  den  almindelige  Bevidsthed  staar  Salomon  i  dette  oplyste 
Aarhundrede  som  al  kulturel  Opkomsts  Fremmer  og  Enker- 
nes, de  Faderløses  og  de  Forurettedes  Talsmand. 

Cirka  560  Aar  før  Kristus  fødtes  Buddha  i  Indien,  Stifteren 
af  den  buddhitiske  Verdensreligion,  en  dybtgaaende  Tænker 
og  en  Maadeholdets  Filosof.  Et  typisk  Eksempel  paa  det 
buddhitiske  Maadehold  er  bevaret  for  Efterslægten  i  den  saa- 
kaldte  Benarestale,  en  Beretning  om  Buddhas  Liv  og  Levned: 

»En  Gang  dvælede  den  Ophøjede  i  Benares  i  Dyreparken 
Isipatana.  Da  talte  han  saaledes  til  sine  første  fem  Disciple: 
Der  er  to  Yderligheder,  som  man  maa  undgaa,  naar  man  har 
forsaget  Verden.  Den  ene  er,  at  man  hengiver  sig  til  et  Liv  i 
Nydelser.  Den  anden  er,  at  man  hengiver  sig  til  Selvfornæg- 
telse.« 

Omtrent  samtidig  med  Buddha  virkede  i  Kina  Konfutse 
for  en  højere  Moral  og  et  mere  ophøjet  Livssyn.  Hans  Lære 
var  snarere  en  Sædelære  af  verdslig  Natur  og  med  fornuftige 
Leveregler  end  egentlig  nogen  Religion,  men  Kærnen  i  den 
falder  sammen  med  Kristi  Forkyndelse  i  Budet:  »Gør  ikke 
mod  andre,  hvad  Du  ikke  onsker,  andre  skal  gøre  mod  Dig«. 
Konfutse,  der  først  ret  blev  anerkendt  efter  sin  Dod  —  som  de 
fleste  andre  store  Lys  for  Verden  —  dyrkes  nu  i  de  kinesiske 
Templer  som  en  formelig  Guddom. 

Noget  senere  fremstod  i  Athen,  i  det  gamle  Hellas,  en  Vis- 
mand ved  Navn  Sokrates,  der  viede  sit  Liv  til  Sandhedens  Sag 
og  tilsidst  med  et  roligt  Smil  gik  i  Døden  for  den.  Sokrates 
kæmpede  navnlig  for  større  Renhed  i  Tidens  sædelige  An- 
skuelser og  for  Udryddelse  af  Overtro  og  Fordom  grundet  paa 
Uvidenhed.  Han  paalagde  sine  Disciple  at  folge  bogstaveligt 
det  gamle  Ord:  »Kend  Dig  selv«,  og  troede  paa  sin  Gud  og  paa 
en  Samvittighed,  som  han  kaldte  sin  »indre  Dæmon«.  Med 
mild  Ironi  imødegik  han  sin  Samtids  naive  Gudetro. 

Den,  der  kommer  Kristi  lysende  Ideal  nærmest  af  alle,  er 

Profeten  Joseph  Smith.  Han  var  stor  som  Statsmand,  stor  som 
Raadgiver,  stor  som  de  Ulykkeliges  Ven,  stor  som  Forkynder 
af  Herrens  aabenbarede  Sandheder,  for  hvilke  han  sluttelig 
led  Martyrdøden. 

Hans  Person  og  hele  Optræden  var  saadan,  at  enhver  af 
hans  Venner  med  Glæde  vilde  have  ofret  sig  i  hans  Sted.  Jo- 
seph Smith  genoprettede  Jesu  Kristi  Kirke,  den  mest  fuld- 
komne Organisation  i  Verden,  og  han  skabte  formedelst 
Aabenbaring  fra  Gud  og  sin  egen  højtudviklede  Intelligens  et 
uforligneligt  Moral-System  og  aabnede  nye  Felter  for  sand 
Oplysning  og  Videnskab,  hvilket  fremgaar  af  følgende: 

»Sand  Oplysning  er  Kundskab  om  Tingene,  som  de  var,  og 
som  de  er,  og  som  de  skal  blive.  —  Guds  Herlighed  er  Intelli- 
gens. Intelligens  forener  sig  med  Intelligens.  Det  er  umuligt 
for  et  Menneske  at  blive  ophojet  i  Uvidenhed.« 

Over  al  Verdens  Visdom  og  alle  Skriftkloges  Systemer  og 
Lærer  staar  Jesu  Kristi  Evangelium  uden  Sammenligning,  og 
over  alle  mægtige  historiske  Personligheder  er  Kristi  Person 
den  mest  formaaende,  mest  fuldkomne  —  han  er  Verdens 
Lys. 

Som  vi  kan  se  af  Skrifterne,  var  Jesu  Personlighed  af  den 
Art,  at  den  gjorde  et  dybt  og  uudsletteligt  Indtryk  paa  alle. 
Han  udtalte  sine  Ord  med  Vægt,  klart,  utvetydigt  og  saaledes, 
at  havde  man  en  Gang  hørt  dem,  glemte  man  dem  aldrig. 

Jesus  opvoksede  i  den  lille  By  Nazareth,  men  hvert  Aar 
drog  Joseph  og  Maria  med  ham  ned  til  Jerusalem,  naar  det 
var  Paaskefest.  Vi  kender  ikke  noget  til  hans  Skoleundervis- 
ning, men  allerede  tdlv  Aar  gammel  finder  vi  ham  i  Jerusa- 
lems Tempel,  hvor  han  drøftede  vigtige  Sporgsmaal  med  de 
Lærde,  og  alle  beundrede  hans  høje  Intelligens. 

Da  han  var  30  Aar  gammel,  fremtraadte  han  som  en  i 
fysisk  og  aandelig  Henseende  udviklet  Personlighed,  hvorefter 
han,  for  at  fuldkomme  Guds  Plan  døbtes  i  Jordans  Flod  af 
Johannes. 

Han  begyndte  nu  sin  egentlige  Mission  og  opbyggede  sin 

Kirke  med  et  fuldstændigt  System  af  Apostler,  Evangelister, 
Hyrder,  Lærere  o.  s.  v. 

Da  Kristus  havde  fuldkommet  sit  Værk  ved  Døden  paa 
Korset,  gik  han  bort  og  prædikede  Evangeliet  for  Aanderne, 
som  var  i  Forvaring,  hvorefter  han  opstod  fra  de  Døde  og 
opfor  til  Himlen.  Efter  sin  Himmelfart  aabenbarede  han  sig 
for  det  nephitiske  Folk  i  Amerika,  viste  dem  sit  Legeme  og 
oprettede  sin  Kirke  iblandt  dem.  ligesom  i  Palæstina,  hvor- 
efter han  atter  opfor  til  sin  Faders  Boliger. 

De  Midler,  Frelseren  benyttede  til  at  sejre  over  Synden  og 
Modstanderens  Magt,  var  de  rette  Tanker  og  Lydighed  mod 
sin  himmelske  Fader.  »Lydighed  er  Gud,  Ulydighed  er  Satan«. 


DAABEN. 

Joseph  S.  Peery  i  »Improvement  Era«. 

En  Fører  ved  Tempelgrunden  opholdt  et  Turistselskab 
nogle  Minutter  udenfor  Tabernaklets  vestlige  Side  og  bemær- 
kede: »Disse  Trin  forer  til  et  Værelse,  hvori  der  er  en  smuk, 
hvid  Marmordobefond.  Vi  døber  med  Begravelsens  Daab  til 
Syndernes  Forladelse.« 

En  ung  Dame  i  Selskabet  udbrod:  »Hvorfor  Daab?« 
Føreren  svarede:  »Den  eneste  Grund,  jeg  kender,  er  den, 
at  Frelseren  befalede  det,  og  jeg  tror,  han  mente,  hvad  han 
sagde.  Han  sagde  f.  Eks.  til  Nicodemus  (Joh.  3.,  5.):  »Uden 
nogen  er  fodt  af  Vand  og  Aand,  kan  han  ikke  indkomme  i 
Guds  Rige.«  Frelseren  har  visselig  Ret  til  at  forordne  den  Ind- 
vielse, der  er  nødvendig  for  at  komme  ind  i  hans  Rige.  De, 
mine  Herrer,  der  tilhorer  verdslige  Samfund,  maa  følge  de 
foreskrevne  Regler  for  at  kunne  komme  ind  i  disse  Samfund. 
Den  aandelige  Verden  styres,  ligesaa  vel  som  den  fysiske,  af 
Lov,  og  kun  gennem  Lydighed  mod  den  guddommelige  Lov, 
ved  at  »fødes  paany«,  kan  vi  se  »Guds  Rige«.  For  at  opfylde 
den  guddommelige  Lov  blev  selv  Frelseren  døbt,  og  hans 
sidste  Ord  til  Disciplene  inden  Himmelfarten  var  at  prædike 

Evangeliet  til  alle  Skabninger.  »Den,  som  tror  og  bliver  dobt, 
skal  blive  frelst.«  (Markus  16.,  16.).  Dette  viser,  at  Tro  alene 
ikke  er  nok.  Jacob  minder  os  om,  at  Tro  uden  Gerninger  er 
død.  Der  skal  baade  Tro  og  Gerninger  til  at  blive  frelst. 

Vi  tilkender  vort  Præstedømme  guddommelig  Myndighed 
til  at  døbe  i  Navnet  Faderens,  Sønnens  og  den  Helligaands. 
Hvorledes  faar  vi  den  Myndighed?  Det  er  den,  som  det  kom- 
mer an  paa.  Paulus  siger:  »Ingen  tager  sig  selv  den  Ære,  men 
han,  som  er  kaldet  af  Gud,  som  ogsaa  Aaron  var.«  (Hebr. 
5.,  4.). 

Aaron  modtog  Præstedømmet  gennem  direkte  Aabenba- 
ring.  Johannes  den  Døber,  der  døbte  Frelseren,  kom  som  et 
genopstandet  Væsen  og  tildelte  Joseph  Smith  og  Oliver  Gow- 
dery  det  aaronske  Præstedømme,  Myndigheden  til  at  udføre 
Omvendelsens  Daab  til  Syndernes  Forladelse.  Saaledes  er 
denne  Myndighed  kommen  til  os  ved  Haandspaalæggelse  af 
de,  som  modtog  Myndighed  fra  Gud  i  Fortiden. 

Vi  dober  ved  Nedsænkning,  idet  vi  anbringer  vore  Med- 
lemmer under  Vandet,  ligesom  Frelseren  blev  begravet,  og 
genoprejser  dem  af  Vandet,  ligesom  vi  skal  opstaa  fra  de 
Døde. 

Imidlertid  døber  vi  ikke  smaa  Børn.  Daabens  Hensigt  er 
Syndernes  Forladelse.  Smaa  Børn  kan  ikke  synde.  Naar  de 
dør,  er  de  fuldtud  frelste  og  vender  tilbage  til  deres  Fader  i 
Himlen.  Menneskehedens  Frelser  og  Forsoner  sagde:  »Lader 
de  smaa  Børn  komme  til  mig,  thi  saadanne  horer  Himmeriges 
Rige  til.«  (Math.  19.,  14.).  Vi  døber  kun  dem,  som  har  naaet 
Tilregnelighedens  Alder. 

For  enhver,  der  er  ved  sin  Fornufts  Brug,  er  Daaben  ens- 
betydende med  at  indgaa  i  Guds  Rige,  fordi  Frelseren  sagde 
det  og  gav  Eksemplet  ved  selv  at  blive  døbt  saaledes.« 

Selskabet  gik  nu  hen  for  at  se  Tabernaklets  store  Orgel.  I 
Mellemtiden  gik  en  Dame  og  en  Herre  hen  til  Føreren  og 
sagde,  at  den  Lære,  som  de  nys  havde  hørt,  var  fornuftig  og  i 
Overensstemmelse  med  Skriften. 

INDBYRDES  HJÆLPSOMHED. 

Det  Menneske,  der  er  i  Besiddelse  af  Styrke,  har  særlige 
Forpligtelser;  den  Stærke  maa  knytte  de  Svage  til  sig,  og 
eftersom  den  Stærke  gaar  fremad,  maa  han  drage  de  Svage 
med  sig.  Hvis  et  Menneske  er  i  Besiddelse  af  Kundskaber,  maa 
han  meddele  sine  Kundskaber  til  andre,  saa  at  alle  kan  op- 
naa  stor  Kundskab;  dersom  han  har  store  Rigdomme,  maa 
han  bruge  dem  saaledes,  at  de  bliver  til  Gavn  for  de  mange. 
De,  som  har,  maa  give  til  dem,  som  intet  har.  De,  som  for- 
staar  det  dybere,  indre  Liv  i  alt,  maa  ikke  glemme  dem,  der 
ikke  er  begavet  med  Forstaaelse  af,  hvad  der  rører  sig  i  det 
mægtige  Verdensrum. 

Den  Svage  har  ogsaa  et  Ansvar.  Under  verdslige  Forhold 
er  den  Svage  tilbøjelig  til  at  misunde  den  Stærke.  Dette  har- 
monerer ikke  med  Fremskridtets  Lov.  Den  Svage  maa  søge 
Styrke  hos  sig  selv  og  tillige  søge  den  Stærkeres  Hjælp.  Den 
Svage  maa  bidrage  til  det  evige  Fremskridt  ved  at  modtage 
den  Stærkeres  Hjælp  som  en  Gave.  Der  er  ingen  Skam  i  at 
modtage  Gaver,  i  at  lære  af  dem,  der  véd  mere  end  en  selv, 
forudsat  at  vi  har  anvendt  vore  egne  Evner  til  det  yderste. 
Hvis  den  Stærke  ikke  vil  give  til  den  Svage  i  den  rette  Hjælp- 
somhedens Aand,  eller  hvis  den  Svage  ikke  viser  sig  modtage- 
lig for  denne  Hjælp,  da  hæmmes  den  store  stadig  fremad- 
skridende Udvikling. 

Desuden  er  det  en  almindelig  gældende  Lov  overalt  i  Na- 
turen, at  den  Stærke,  der  giver  af  sin  Styrke  til  andre,  selv 
derved  øger  sin  egen  Styrke. 

Samvirke  af  alle  Stærke  og  Svage,  er  den  indbyrdes  Hjælp- 
somheds Kendetegn.  Naar  mange  Mennesker  enes  om  at  fuld- 
føre store  Værker,  følger  mægtige  Resultater.  Ethvert  Men- 
neske opnaar  fuld  Belønning.  Den  indbyrdes  Hjælpsomhed  er 
i  fuldstændig  Samklang  med  Frelsens  Plan.  Uddannelse  vejer 
tungt  til  Fordel  for  Fremskridtet,  thi  det  er  udelukkende  ved 

sin  Personligheds  Udvikling  at  Mennesket  hjælper  sit  Med- 
menneske, og  saaledes  anerkendes  Menneskets  Broderskab. 

Store  Kræfter  kan  kun  udfoldes  af  den  grundigt  ovede,  lad 
derfor  Sindet  være  aabent  for  oplysende  Ord,  læs  de  gode  Bo- 
ger og  tænk  de  gode  Tanker,  der  skal  gore  Dig  og  dine  Med- 
mennesker gode. 

»En  god  Bog  er  som  et  godt  Navn  bedre  end  Rigdomme.« 
Husk  ogsaa,  at  den  eneste  Maade,  hvorpaa  man  kan  be- 
holde en  Ven,  er  at  være  en  VenI 


TANKENS  VIRKNING  PAA  HELBREDET. 

Legemet  er  Aandens  Tjener.  Det  adlyder  Aandens  Befa- 
linger, enten  de  sker  med  Overlæg  eller  udføres  automatisk. 
Paa  ulovlige  Tankers  Bud  bukker  Legemet  hurtigt  under  for 
Sygdom;  paa  glade  og  smukke  Tankers  Befalinger  bliver  det 
iklædt  Ungdommelighed  og  Skønhed. 

Sygdom  og  Sundhed  har  deres  Rod  i  Tanken.  Sygelige 
Tanker  udtrykker  sig  gennem  et  sygeligt  Legeme.  Man  har 
hørt,  at  Frygt  har  dræbt  et  Menneske  saa  hurtigt  som  en 
Kugle,  og  den  dræber  vedblivende  Mennesker  lige  saa  sikkert, 
skønt  mindre  hurtigt.  De  Mennesker,  der  lever  i  stadig  Frygt 
for  Sygdom,  er  de  Mennesker,  der  oftest  faar  den.  Ængstelse 
nedbryder  hurtig  hele  Legemet  og  gor  det  tilgængeligt  for 
Sygdom,  medens  urene  Tanker,  selv  om  de  ikke  praktiseres 
fysisk,  snart  vil  ødelægge  Nervesystemet. 

Stærke,  rene  og  lykkelige  Tanker  opbygger  Legemet  med 
Kraft  og  med  Ynde.  Legemet  er  et  sært  og  plastisk  Instrument, 
der  reagerer  under  Indtrykket  af  Tankerne,  og  disse  frem- 
bringer deres  egne  Virkninger,  gode  eller  onde,  paa  det. 

Menneskene  vil  vedblive  med  at  have  urent  og  forgiftet 
Blod,  saa  længe  som  de  fremmer  uhøviske  Tanker. 

Af  et  rent  Hjerte  udgaar  et  rent  Liv  og  et  rent  Legeme. 
Af  et  forkrøblet  Sind  fremgaar  et  forkrøblet  Legeme.  Tanken 

er  Kilden  til  Handling  og  Liv.  Gør  Kilden  ren,  og  alting  vil 
være  rent. 

Jeg  kender  en  seksoghalvfemsindstyveaarig  Kvinde,  der 
har  et  Barns  klare,  uskyldige  Ansigt.  Jeg  kender  ogsaa  en 
Mand  under  Middelalder,  hvis  Ansigt  har  uharmoniske  Træk. 
Det  ene  Ansigt  er  Resultatet  af  en  indtagende  og  sollys  Ka- 
rakter, det  andet  har  dannet  sig  af  Lidenskab  og  Utilfreds- 
hed. 

Hvis  man  ikke  har  en  frisk  og  sund  Konstitution,  kan  man 
selv  ophjælpe  denne  ved  at  lade  Luften  og  Solskinnet 
strømme  frit  ind  i  sit  Værelse;  saaledes  kan  et  kraftigt  Le- 
geme og  et  klart,  lykkeligt,  lyst  Ansigt  kun  blive  til  ved  at 
man  giver  fri  og  uhindret  Adgang  for  Glædens,  Godmodig- 
hedens og  Renhedens  lyse  Tanker. 

Der  er  ingen  Lægedom  saa  stor  som  den  at  kunne  stemme 
sine  Tanker  til  Udryddelse  af  Legemets  Skavanker;  der  er 
ingen  Trøster,  der  kan  sammenlignes  med  den  gode  Vilje  til 
at  bortjage  Sorgens  og  Græmmelsens  Skygger. 

Dag  efter  Dag  at  dvæle  ved  Tanker  om  Fred  med  hver 
eneste  Skabning,  vil  bringe  en  lykkelig  Fryd  til  disse  Tan- 
kers Besidder. 


MIT  HJEM. 

Mit  Hjem,  Du  mit  Hjem  her,  hvor  Lykke  og  Fred, 

hvor  Kærlighed  bor, 

Du  dejligste  Plet  og  Du  yndigste  Sted 

paa  hele  vor  Jord. 


Hvor  dufter  vel  Blomsten,  hvor  grønnes  vel  Blaf1 
saa  frodigt  som  her. 

Hvor  synger  saa  herligt,  saa  jublende  glad 
vel  Fuglenes  Hær. 


116 

Hvor  hvisker  ved  Maanens  det  sølvrige  Skær 
vel  Længslen  saa  tyst. 
Hvor  finder  vel  Sorgens  tyngende  Hær 
saa  salig  en  Trøst. 

Hvor  skinner  vel  Solen  saa  mildt  og  saa  lyst 
paa  blomstersmykt  Jord. 

Hvor  synger  vel  Bølgen,  der  skvulper  mod  Kyst, 
saa  liflige  Ord. 

Hvor  frigør  vel  Kærligheds  Vidunder-Magt 
med  Tillidens  Aand 
og  binder  dog  Tanken  i  Sjælene  lagt 
med  evige  Baand. 

Hvor  skrider  paa  Haabets  den  luftige  Bro 
vel  Drømmene  frem. 
Hvor  finder  vel  Hjertet  Glæde  og  Tro 
som  her  i  mit  Hjem. 

Mit  Hjem,  Du  mit  Hjem  her,  hvor  Lykke  og  Fred, 

hvor  Kærlighed  bor, 

Du  altid  for  mig  er  det  yndigste  Sted 

paa  hele  vor  Jord.  E—h 

